โรงพยาบาลนราธิวาสราชนครินทร์

**โรงพยาบาลนราธิวาสราชนครินทร์** เป็นโรงพยาบาลของรัฐ ขนาด 400 เตียง สังกัดกระทรวงสาธารณสุข ดำเนินงานร่วมกับคณะแพทยศาสตร์ มหาวิทยาลัยนราธิวาสราชนครินทร์ ตั้งอยู่ ณ เลขที่ 180 ถนนระแงะมรรคา ตำบลบางนาค อำเภอเมืองนราธิวาส จังหวัดนราธิวาส มีเนื้อที่ 71 ไร่ 90 ตารางวา เปิดให้บริการด้านสุขภาพอนามัยแก่ประชาชนในพื้นที่จังหวัดนราธิวาสและจังหวัดใกล้เคียง

## ประวัติ
เมื่อ พ.ศ. 2484 แรกเริ่มเป็นเพียงสุขศาลาเท่านั้น จวบจน พ.ศ. 2495 กระทรวงสาธารณสุขได้ยกฐานะขึ้นเป็นโรงพยาบาลชื่อว่า **โรงพยาบาลนราธิวาส** โดยมีนายแพทย์สุรินทร์ พรหมพิทักษ์ เป็นผู้อำนวยการคนแรก ขณะนั้นมีเตียงผู้ป่วย 16 เตียง ต่อมาได้ดำเนินการพัฒนาเรื่อย ๆ ตามแผนพัฒนาเศรษฐกิจและสังคมแห่งชาติ ฉบับที่ 1–4 จนมีขีดความสามารถตามมาตรฐานของโรงพยาบาลทั่วไป กระทรวงสาธารณสุข 

ครั้นเมื่อสมเด็จพระเจ้าพี่นางเธอ เจ้าฟ้ากัลยาณิวัฒนา ทรงได้รับพระกรุณาโปรดเกล้าฯ ให้สถาปนาพระอิสริยศักดิ์ขึ้นเป็นเจ้าฟ้าต่างกรมฝ่ายใน มีพระนามว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ คณะกรรมการบริหารโรงพยาบาลนราธิวาส จึงต่างมีความเห็นว่า เพื่อเป็นเกียรติ ศักดิ์ และศรี ของโรงพยาบาล เห็นควรเปลี่ยนชื่อของโรงพยาบาลใหม่ จึงประสานไปยังกระทรวงสาธารณสุข เพื่อขออนุญาตกราบบังคมทูลขอพระราชทานพระนามใหม่ของโรงพยาบาล ความทราบฝ่าบาทแล้ว ทรงพระกรุณาโปรดเกล้าฯ พระราชทานนามว่า **โรงพยาบาลนราธิวาสราชนครินทร์** เมื่อวันที่ 28 กุมภาพันธ์ พ.ศ. 2540

ปัจจุบันพยาบาลนราธิวาสราชนครินทร์ยกฐานะเป็นโรงพยาบาลศูนย์ตติยภูมิระดับต้น เมื่อวันที่ 26 มีนาคม พ.ศ. 2552 และผ่านการประเมินคุณภาพโรงพยาบาลมาตรฐาน ของสถาบันพัฒนาและรับรองคุณภาพโรงพยาบาล (HA+HPH) และยังเป็นสถาบันสมทบ โครงการผลิตแพทย์ และสถาบันหลัก (อนาคต) การเรียนการสอน นักศึกษาแพทย์ชั้นคลินิก ศูนย์แพทยศาตรศึกษา โรงพยาบาลนราธิวาสราชนครินทร์ โรงพยาบาลนราธิวาสราชนครินทร์ คณะแพทยศาสตร์ มหาวิทยาลัยนราธิวาสราชนครินทร์ รวมระยะเวลา จัดตั้งโรงพยาบาลแล้ว 84 ปี

## อาคารและสิ่งก่อสร้าง
ภายในโรงพยาบาลนราธิวาสราชราชนครินทร์  มีอาคารและสิ่งก่อสร้างที่มีชื่อเฉลิมพระเกรียติ ดังนี้
* อาคารเปี่ยมสุข 
* อาคารเฉลิมราชย์
* อาคารนวมินทร์
* อาคารพระบารมีปกเกล้า 
* อาคารกัญญารักษ์
* อาคารประชารักษ์
* อาคารนราเวชนาถ
* อาคารสิรินรักษ์
     
## ทำเนียบผู้บริหาร
โรงพยาบาลนราธิวาสราชนครินทร์มีผู้อำนวยการรวมทั้งสิ้น 16 ท่าน ได้แก่
# นายแพทย์ สุรินทร์ พรหมพิทักษ์ (พ.ศ. 2484 - พ.ศ. 2491)
# นายแพทย์ โอภาส มีนะกรรณ (พ.ศ. 2491 - พ.ศ. 2517)
# นายแพทย์ ธัชชัย มุ่งการดี (พ.ศ. 2517 - พ.ศ. 2519)
# ร้อยโท นายแพทย์ วีระ คณานุรักษ์ (พ.ศ. 2519 - พ.ศ. 2532)
# นายแพทย์ ณัฐพงศ์ อนันตบุรี (พ.ศ. 2532 - พ.ศ. 2537)
# นายแพทย์ พิษณุ มณีโชติ (พ.ศ. 2537)
# นายแพทย์ พงศักดิ์ เอกจริยาวัฒน์ (พ.ศ. 2537 - พ.ศ. 2539)
# นายแพทย์ ประจักษ์ เค้าสงวนศิลป์ (พ.ศ. 2539 - พ.ศ. 2542)
# แพทย์หญิง พรจิต จันทรัศมี (พ.ศ. 2542 - พ.ศ. 2546)
# นายแพทย์ สุทัศน์ ศรีวิไล (พ.ศ. 2546 - พ.ศ. 2549)
# นายแพทย์ เฉลิม ศักดิ์ศรชัย (พ.ศ. 2549 - พ.ศ. 2550)
# นายแพทย์ วิรุฬห์ พรพัฒน์กุล (พ.ศ. 2550 - 2555)
# นายแพทย์ ฉัตรชัย ศรีนามวงศ์ (พ.ศ. 2555 - 2558)
# นายแพทย์ วิชัย วิเชียรวัฒนชัย (พ.ศ. 2558 - 2564)
# นางสาว นิตยา ภูวนานนท์ (พ.ศ. 2564 - 2565)
# นายแพทย์ พรประสิทธิ จันทระ (พ.ศ. 2565 - ปัจจุบัน)

## หน่วยงานภายใน
โรงพยาบาลนราธิวาสราชนครินทร์ ประกอบด้วยกลุ่มงาน 9 ฝ่าย คือ
# งานสำนักงานผู้อำนวยการโรงพยาบาล
# กลุ่มงานเทคนิคการแพทย์ 
# กลุ่มงานทันตกรรม
# งานตรวจหัวใจ
# ศูนย์แพทยศาสตรศึกษา
# กลุ่มงานเภสัชกรรม 
# ฝ่ายการเจ้าหน้าที่
# PCU รพ.นราธิวาสฯ
# งานรังสีวิทยา

## อ้างอิง

## ดูเพิ่ม
* คณะแพทยศาสตร์ มหาวิทยาลัยนราธิวาสราชนครินทร์

## แหล่งข้อมูลอื่น
* ประวัติโรงพยาบาล
* โรงพยาบาลนราธิวาสราชนครินทร์
* คณะแพทยศาสตร์ มหาวิทยาลัยนราธิวาสราชนครินทร์ 

นราธิวาสราชนครินทร์
นราธิวาสราชนครินทร์
นราธิวาสราชนครินทร์
หมวดหมู่:สถานที่ที่ตั้งชื่อตามพระนามของสมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี
หมวดหมู่:สิ่งก่อสร้างในอำเภอเมืองนราธิวาส
หมวดหมู่:ก่อตั้งในประเทศไทยในปี พ.ศ. 2495